
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                               Bucureşti, 30.09.2009

                                               PL-x  158/2009


RAPORT

asupra proiectului de Lege pentru modificarea şi completarea Legii nr.678/2001 privind prevenirea şi combaterea traficului de persoane

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Legii nr.678/2001 privind prevenirea şi combaterea traficului de persoane, transmis cu adresa nr. PL-x 158 din 2 martie 2009, înregistrată sub nr. 31/276 din 3 martie 2009. 
Conform dispoziţiilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 25 februarie 2009.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1542 din 2 decembrie 2008.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform adresei nr. 25/221 din 18 martie 2009.

Comisia pentru muncă şi protecţie socială a avizat favorabil iniţiativa legislativă, conform avizului nr. 27/166 din 25 martie 2009.

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, conform avizului nr. 26/277 din 18 martie 2009.


Proiectul de lege supus dezbaterii are ca obiect de reglementare modificarea şi completarea Legii nr. 678/2001 privind prevenirea şi combaterea traficului de persoane în scopul dezvoltării cadrului instituţional pentru prevenirea şi combaterea traficului de persoane. În acest sens, prin acest proiect se urmăreşte:

· implicarea Agenţiei Naţionale împotriva Traficului de Persoane în realizarea unor activităţi de prevenire a traficului de persoane, de asistenţă şi protecţie a victimelor acestuia. Însă, prin OUG 20/2009, Agenţia Naţională Antidrog şi Agenţia Naţională împotriva Traficului de Persoane s-au reorganizat în cadrul Inspectoratului General al Poliţiei Române, motiv pentru care competenţa Agenţiei a trecut asupra Inspectoratului.
· introducerea unei definiţii a noţiunii de victimă a traficului de persoane;

· reţinerea ca infracţiune de trafic de persoane şi a faptelor de recrutare, transport, transferare, cazare sau primire a unei persoane în scopul prelevării de ţesuturi sau celule de origine umană;

· abrogarea alineatului (2) al articolului 17 devenind astfel incidente dispoziţiile din dreptul comun în ceea ce priveşte stabilirea pedepsei şi implicit un regim sancţionator mai aspru;

· dispunerea obligatorie a unor pedepse complementare în cazul sancţionării persoanei juridice pentru infracţiunile prevăzute de Legea nr.678/2001

· crearea locuinţei protejate pentru a asigura victimelor traficului de persoane găzduire de tip familial în sistem protejat şi asistenţă în vederea reintegrării sociale a acestora. Preferinţa pentru oferirea de asistenţă în regim rezidenţial victimelor poate fi susţinută prin invocarea nevoii de siguranţă în faţă ameninţărilor traficanţilor, de aceea pentru această situaţie sunt indicate locuinţele protejate, unde este păstrată intimitatea domiciliului, fiind asigurată şi protecţia;

· înfiinţarea în cadrul Direcţiilor generale de asistenţă socială şi protecţia copilului a unor structuri care să ofere servicii de asistenţă şi victimelor adulte ale traficului de persoane;

· Finanţarea cheltuielilor de capital şi de personal de la bugetele locale ale judeţelor pentru centrele, respectiv locuinţele protejate, prevăzute în proiect.

· Introducerea dreptului victimelor infracţiunilor prevăzute în proiect la asistenţă juridică gratuită;

· suportarea de la bugetul local al judeţului pe a cărui rază administrativ-teritorială funcţionează centrul sau locuinţa protejată a costurilor referitoare la cazarea, asistenţa şi protecţia victimelor traficului de persoane, precum şi la transportul acestora între unităţile administrativ - teritoriale unde au fost identificate şi cele în care se află centrul sau locuinţa protejată unde urmează să fie cazate/asistate;

· Introducerea perioadei de reflecţie şi pentru cetăţenii români - victime ale traficului de persoane pentru a elimina discriminarea între cetăţenii străini - victime ale traficului de persoane şi aceştia.
În conformitate cu  prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 30 septembrie 2009.

La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Carmen Necula – consilier juridic.

În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Legii nr.678/2001 privind prevenirea şi combaterea traficului de persoane, cu amendamentele admise, care sunt redate în Anexa la prezentul raport.

Din numărul total de 24 membri ai Comisiei juridice, de disciplină şi imunităţi au participat la dezbateri 14 deputaţi. 
În raport cu obiectul şi conţinutul său,  ce vizează modificarea unei legi organice, proiectul de lege face parte din categoria legilor organice. 

                                                PREŞEDINTE,                                                   SECRETAR,

                                                  Daniel BUDA                                          Gabriel ANDRONACHE

        Consilier,

   Nicoleta Grecu
ANEXĂ

AMENDAMENTE ADMISE:

	Nr.

crt.
	Text 

Legea nr. 678/2001
	Text Senat
	Amendamente Comisie

(autorul amendamentului)
	Motivare

	1. 
	
	Lege pentru modificarea şi completarea Legii nr.678/2001 privind prevenirea şi combaterea traficului de persoane

	Nemodificat.
	

	2. 
	
	Art. I - Legea nr.678/2001 privind prevenirea şi combaterea traficului de persoane, publicată în Monitorul Oficial al României, Partea I, nr.783 din 11 decembrie 2001, cu modificările şi completările ulterioare, se modifică şi se completează după cum urmează:


	Nemodificat.
	

	3. 
	c) obligarea la practicarea prostituţiei, la reprezentări pornografice în vederea producerii şi difuzării de materiale pornografice sau alte forme de exploatare sexuală;

d) prelevarea de organe;


	 1. La articolul 2, literele c) şi d) ale punctului 2 vor avea
următorul cuprins:

„ c) obligarea la practicarea prostituţiei sau cerşetoriei, la reprezentări pornografice în vederea producerii şi difuzării de materiale pornografice sau alte forme de exploatare sexuală;

   d) prelevarea de organe, ţesuturi sau celule de origine umană;"
	1. La articolul 2, punctul 2,  literele c) şi d) se modifică şi vor avea următorul cuprins:

„c) obligarea la practicarea prostituţiei, cerşetoriei, la reprezentări pornografice în vederea producerii şi difuzării de materiale pornografice sau alte forme de exploatare sexuală;
Autor: deputat 

Gheorghe Gabor.

d) prelevarea de organe, ţesuturi sau celule de origine umană, cu încălcarea dispoziţiilor legale;"
Autori: deputaţii Mate Andras Levente şi Bogdan Ciucă.
	

	4. 
	
	  2.
La articolul 2, după punctul 2 se introduce un nou punct, pct.3, cu următorul cuprins:

  „ 3. prin victimă a traficului de persoane se înţelege persoana fizică, subiect pasiv al faptelor prevăzute la art.12, 13, 15, 17 şi 18, indiferent dacă participă sau nu în procesul penal în calitate de parte vătămată."
	 2.  Nemodificat.
	

	5. 
	Art. 4.- Ministerul Afacerilor Externe, Ministerul Muncii şi Solidarităţii Sociale, Ministerul Administraţiei Publice, Ministerul Educaţiei şi Cercetării, Ministerul Sănătăţii şi Familiei, Autoritatea Naţională pentru Protecţia Copilului şi Adopţie, Ministerul de Interne, Ministerul Justiţiei, precum şi alte organisme guvernamentale cu atribuţii în combaterea traficului de persoane iau măsurile necesare pentru elaborarea şi aplicarea în domeniile lor de activitate a Planului naţional de acţiune în combaterea traficului de persoane.


	3.
Articolul 4 va avea următorul cuprins:

„Art.4.- Ministerul Afacerilor Externe, Ministerul Muncii, Familiei şi Protecţiei Sociale, Ministerul Administraţiei şi Internelor prin Agenţia Naţională împotriva Traficului de Persoane, Ministerul Educaţiei, Cercetării şi Inovării, Ministerul Sănătăţii, Autoritatea Naţională pentru Protecţia Drepturilor Copilului, Ministerul Justiţiei şi Libertăţilor Cetăţeneşti, autorităţile administraţiei publice locale, precum şi alte organisme guvernamentale cu atribuţii în domeniul traficului de persoane iau măsurile necesare pentru aplicarea în domeniile lor de activitate a Strategiei naţionale împotriva traficului de persoane şi a Planului naţional de acţiune pentru implementarea acesteia."


	3. Articolul 4 se modifică şi va avea următorul cuprins:

„Art.4.- Ministerul Afacerilor Externe, Ministerul Muncii, Familiei şi Protecţiei Sociale, Ministerul Administraţiei şi Internelor prin Inspectoratul General al Poliţiei Române, Ministerul Educaţiei, Cercetării şi Inovării, Ministerul Sănătăţii, Autoritatea Naţională pentru Protecţia Drepturilor Copilului, Ministerul Justiţiei şi Libertăţilor Cetăţeneşti, autorităţile administraţiei publice locale, precum şi alte organisme guvernamentale cu atribuţii în domeniul traficului de persoane iau măsurile necesare pentru aplicarea în domeniile lor de activitate a Strategiei naţionale împotriva traficului de persoane şi a Planului naţional de acţiune pentru implementarea acesteia."

Autor: deputat Gheorghe Gabor 
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	6. 
	123/2001(2) Ministerul Afacerilor Externe şi Ministerul de Interne vor adopta măsurile necesare, în baza Legii nr.  privind regimul străinilor în România, pentru a împiedica accesul pe teritoriul României al cetăţenilor străini în legătură cu care există indicii temeinice că ar fi implicaţi în traficul de persoane, în sensul prezentei legi.
	 4.
La articolul 5, alineatul (2) va avea următorul cuprins:

„(2) Ministerul Afacerilor Externe şi Ministerul Administraţiei şi Internelor adoptă măsurile necesare, în baza legislaţiei care reglementează regimul străinilor în România, pentru a împiedica accesul pe teritoriul României al cetăţenilor străini în legătură cu care există indicii temeinice că ar fi implicaţi în traficul de persoane, în sensul prezentei legi."


	 4. Nemodificat.
	

	7. 
	Art. 7.- Ministerul Administraţiei Publice realizează şi difuzează materiale documentare privind riscurile la care pot fi expuse persoanele, potenţiale victime ale traficului de persoane.

	5. Articolul 7 va avea următorul cuprins:

  „Art.7.- Agenţia Naţională împotriva Traficului de Persoane realizează şi difuzează materiale documentare privind riscurile la care pot fi expuse persoanele, potenţiale victime ale traficului de persoane."


	5. Articolul 7 se modifică şi va avea următorul cuprins:

„Art.7.- Inspectoratul General al Poliţiei Române realizează şi difuzează materiale documentare privind riscurile la care pot fi expuse persoanele, potenţiale victime ale traficului de persoane."

Autor: deputat Gheorghe Gabor 
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	8. 
	Art. 8.- Ministerul Educaţiei şi Cercetării realizează, cu sprijinul celorlalte ministere implicate şi în colaborare cu organizaţiile neguvernamentale cu activitate în domeniu, programe educative pentru părinţi şi copii, în special pentru grupurile cu risc crescut de a fi victime, în vederea prevenirii traficului de persoane.

	6.
Articolul 8 va avea următorul cuprins:

„Art.8.- Ministerul Educaţiei, Cercetării şi Inovării realizează, individual sau în parteneriat cu celelalte ministere implicate şi/sau cu organizaţiile neguvernamentale cu activitate în domeniu, programe educative în vederea prevenirii traficului de persoane, după cum urmează:

a) activităţi educative în zona educaţiei formale şi non-formale destinate elevilor din învăţământul preuniversitar şi studenţilor din învăţământul universitar;

b) activităţi de informare şi consiliere a părinţilor şi elevilor asupra consecinţelor traficului de persoane;

c) seminarii de informare a cadrelor didactice în domeniul drepturilor copiilor şi al traficului de persoane."
	6. Nemodificat.
	

	9. 
	Art. 9 - (1) Ministerul de Interne, prin structurile sale specializate, cu sprijinul altor ministere, realizează şi menţine în actualitate baza de date privind fenomenul traficului de fiinţe umane, monitorizează şi evaluează periodic acest fenomen, luând în considerare atât persoanele care trafichează, cât şi victimele traficului, precum şi persoanele juridice implicate în activitatea de trafic de persoane.

(2) Publicarea informaţiilor statistice şi a rapoartelor de evaluare se face semestrial de către Inspectoratul General de Poliţie, cu avizul ministrului de interne.

	 7. Articolul 9 va avea următorul cuprins:

„Art.9.- (1) Ministerul Administraţiei şi Internelor prin Agenţia Naţională împotriva Traficului de Persoane, Inspectoratul General al Poliţiei Române şi Inspectoratul General al Poliţiei de Frontieră, cu sprijinul altor instituţii şi organizaţii cu atribuţii în domeniu, realizează şi actualizează baza de date privind fenomenul traficului de persoane, monitorizează şi evaluează periodic acest fenomen, luând în considerare atât făptuitorii, cât şi victimele traficului de persoane, precum şi persoanele juridice implicate în săvârşirea infracţiunii de trafic de persoane.

(2)  Constituirea şi actualizarea bazei de date privind fenomenul traficului de persoane se realizează prin grija fiecărei instituţii din cadrul Ministerului Administraţiei şi Internelor prevăzute la alin.(1), pe domeniul specific de activitate.

(3)  Publicarea informaţiilor statistice şi a rapoartelor de evaluare privind traficul de persoane se face semestrial de Agenţia Naţională împotriva Traficului de Persoane."
	7. Articolul 9 se modifică şi va avea următorul cuprins:

„Art.9.- (1) Inspectoratul General al Poliţiei Române, cu sprijinul altor instituţii şi organizaţii cu atribuţii în domeniu, realizează şi actualizează baza de date privind fenomenul traficului de persoane, monitorizează şi evaluează periodic acest fenomen, luând în considerare atât făptuitorii, cât şi victimele traficului de persoane, precum şi persoanele juridice implicate în săvârşirea infracţiunii de trafic de persoane.

Autor: deputat Gheorghe Gabor 

(2) Nemodificat.
(3) Publicarea semestrială a informaţiilor statistice şi publicarea anuală a Raportului privind fenomenul traficului de persoane se face de către Inspectoratul General al Poliţiei Române.”
Autor: deputat Gheorghe Gabor 
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

Informaţiile statistice se pot publica semestrial, iar Raportul se publică anual. In general, rapoartele se publică anual deoarece necesită un volum mare de muncă şi condiţii speciale pentru realizare. (de exemplu, îngheţarea numărului de victime la un anumit moment precedent ultimei zile din an etc.).

	10. 
	Art. 10 .- Ministerul Justiţiei şi Ministerul Public, pe baza datelor proprii, efectuează studii periodice în scopul identificării cauzelor care determină şi a condiţiilor ce favorizează traficul de persoane.

	  8. Articolul 10 va avea următorul cuprins:

  „Art. 10.- Agenţia Naţională împotriva Traficului de Persoane, cu sprijinul altor instituţii şi organizaţii cu atribuţii în domeniu, efectuează studii periodice în scopul identificării cauzelor care determină şi a condiţiilor ce favorizează traficul de persoane."
	8. Articolul 10 se modifică şi va avea următorul cuprins:

  „Art. 10.- Inspectoratul General al Poliţiei Române, cu sprijinul altor instituţii şi organizaţii cu atribuţii în domeniu, efectuează studii periodice în scopul identificării cauzelor care determină şi a condiţiilor ce favorizează traficul de persoane."

Autor: deputat Gheorghe Gabor

	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	11. 
	Art. 11- Pentru prevenirea traficului de persoane organizaţiile neguvernamentale cooperează cu ministerele interesate şi organizează campanii de informare privind fenomenul traficului de persoane şi riscurile la care sunt supuse victimele acestuia.

	9. Articolul 11 va avea următorul cuprins:

„Art. 11.- Pentru prevenirea traficului de persoane, Agenţia Naţionala împotriva Traficului de Persoane, în cooperare cu instituţiile interesate, precum şi cu organizaţii neguvernamentale, organizaţii internaţionale şi reprezentanţi ai societăţii civile angajaţi în prevenirea traficului de persoane, în protecţia şi asistarea victimelor acestuia, organizează campanii de informare privind fenomenul traficului de persoane şi riscurile la care sunt supuse victimele acestuia."
	9. Articolul 11 se modifică şi va avea următorul cuprins:

„Art. 11.- Pentru prevenirea traficului de persoane, Inspectoratul General al Poliţiei Române, în cooperare cu instituţiile interesate, precum şi cu organizaţii neguvernamentale, organizaţii internaţionale şi reprezentanţi ai societăţii civile angajaţi în prevenirea traficului de persoane, în protecţia şi asistarea victimelor acestuia, organizează campanii de informare privind fenomenul traficului de persoane şi riscurile la care sunt supuse victimele acestuia."

Autor: deputat Gheorghe Gabor.
	

	12. 
	„Art. 12.- (1) Constituie infracţiunea de trafic de persoane recrutarea, transportarea, transferarea, cazarea sau primirea unei persoane, prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane, şi se pedepseşte cu închisoare de la 3 la 12 ani şi interzicerea unor drepturi. 
	10. La articolul 12, alineatul (1) va avea următorul cuprins:

„Art. 12.- (1) Constituie infracţiunea de trafic de persoane recrutarea, transportarea, transferarea, cazarea sau primirea unei persoane, prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane, şi se pedepseşte cu închisoare de la 5 la 12 ani şi interzicerea unor drepturi."


	10. La articolul 12, alineatul (1) va avea următorul cuprins:

„Art. 12.- (1) Constituie infracţiunea de trafic de persoane recrutarea, transportarea, transferarea, cazarea sau primirea unei persoane, prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane, şi se pedepseşte cu închisoare de la 3 la 10 ani şi interzicerea unor drepturi."

Autor: Comisia juridică
	Pentru punerea în acord cu dispoziţiile art. 210 din Legea 286/2009 privind Codul penal.

	13. 
	-------------
	----------------
	11. La articolul 13, după alineatul (3) se introduce un nou alineat, alineatul (31) cu următorul cuprins: 

„ (31). - Dacă faptele prevăzute la alin.(1) şi (2) sunt săvârşite de către un membru de familie, pedeapsa este închisoarea de la 3 ani la 15 ani şi interzicerea unor drepturi, în cazul prevăzut la alin.(1), şi închisoarea de la 5 ani la 15 ani şi interzicerea unor drepturi, în cazul prevăzut la alin. (2).”

Autori: deputaţii Gheorghe Gabor şi Daniel Buda
	

	14. 
	--------------
	--------------
	12. După articolul 14 se introduce un nou articol, articolul 141, cu următorul cuprins: 

„ Art. 14 1 - Fapta de a utiliza serviciile prevăzute la pct. 2 al art.2, prestate de o persoană despre care beneficiarul ştie că este victimă a traficului de persoane ori a traficului de minori, se pedepseşte cu închisoare de la 6 luni la 3 ani sau cu amendă, dacă fapta nu constituie o infracţiune mai gravă.”
Autori: deputaţii Gheorghe Gabor şi Daniel Buda
	Această prevedere este necesară ca urmare a ratificării Convenţiei Consiliului Europei, în vederea descurajării atât a cererii cât şi a ofertei de servicii de acest gen.

	15. 
	Art. 17 - ………………
(2) Dacă fapta prevăzută la alin. (1) se săvârşeşte în mod repetat, maximul special al pedepsei se majorează cu 2 ani.
	11.
La articolul 17, alineatul (2) se abrogă.


	13. Nemodificat, devine pct. 13
	Prin introducerea a două puncte noi, pct. 11 din textul adoptat de Senat devine pct. 13, cu textul nemodificat.

	16. 
	
	12.
După articolul 18 se introduce un nou articol, art.181, cu următorul cuprins:

  „Art.181.- Dacă una dintre faptele prevăzute la art.12, 13, 15, 17 şi 18 a fost săvârşită de o persoană juridică, pe lângă pedeapsa amenzii se aplică şi pedeapsa complementară a dizolvării persoanei juridice sau a suspendării activităţii ori a uneia dintre activităţile persoanei juridice, după caz."
	14. Nemodificat, devine pct.14.
	Pct. 12 din textul adoptat de Senat devine pct. 14, cu textul nemodificat.

	17. 
	Art.20.-(1) - Persoana supusă traficului de persoane, care a săvârşit, ca urmare a exploatării sale, infracţiunea de prostituţie sau cea de cerşetorie, nu se pedepseşte pentru aceste infracţiuni.
	13. 
La articolul 20, alineatul (1) va avea următorul cuprins:

 „Art.20.-(1) Victima traficului de persoane care a săvârşit, ca urmare a exploatării sale, infracţiunea de prostituţie, cerşetorie sau trecere frauduloasă a frontierei de stat nu se pedepseşte pentru aceste infracţiuni."


	15. 
La articolul 20, alineatul (1) se modifică şi va avea următorul cuprins:

„ Art. 20.- (1) Persoana supusă traficului de persoane, care a săvârşit, ca urmare a exploatării sale, infracţiunea de prostituţie, de cerşetorie,  trecere frauduloasă a frontierei unui stat ori donare de organe sau ţesuturi ori celule de origine umană, în condiţiile prevăzute la art.157 alin.(1) din Legea nr. 95/2006 privind reforma în domeniul sănătăţii, cu modificările şi completările ulterioare, nu se pedepseşte pentru aceste infracţiuni.

Autori: deputaţii Gheorghe Gabor şi Mate Andras Levente
	Datorită împrejurărilor speciale în care se săvârşeşte fapta şi a consecinţelor grave asupra sănătăţii, donatorul de organe/ţesuturi sau celule de origine umană nu este necesar ca acţiunea de tragere la răspundere penală să fie pusă în executare.

Donatorul nu urmăreşte să-şi comercializeze corpul pentru a obţine mai uşor nişte bani, ci pentru că, din punctul lui de vedere, nu are altă soluţie. Persoana care a ajuns în situaţia de a-şi dona un organ se află la limita supravieţuirii, acţiunea sa fiind mai degrabă un gest de disperare.

De asemenea ar trebui avute în vedere şi efectele intervenţiei chirurgicale asupra psihicului şi fizicului donatorului, consecinţe ce nu sunt de loc de neglijat. Această reglementare este necesară nu numai pentru o mai bună şi eficientă protecţie a victimelor traficului, cât şi pentru descoperirea faptelor, identificarea şi tragerea la răspundere penală a membrilor reţelelor crimei organizate specializate pe acest segment al traficului – organizarea traficului de organe. 

	18. 
	(2) La desfăşurarea judecăţii în condiţiile alin. (1) pot asista părţile, reprezentanţii acestora, apărătorii, precum şi alte persoane a căror prezenţă este considerată necesară de către instanţă.

(3) În cauzele privind infracţiunile prevăzute în prezenta lege ascultarea minorului care nu a împlinit vârsta de 14 ani se face în prezenţa unuia dintre părinţi sau a tutorelui ori a persoanei căreia îi este încredinţat minorul spre creştere şi educare.

	 14. La articolul 24, alineatele (2) şi (3) vor avea următorul cuprins:

   „(2) La desfăşurarea judecăţii în condiţiile alin.(1) pot asista părţile, reprezentanţii acestora, apărătorii, reprezentanţii Agenţiei Naţionale împotriva Traficului de Persoane, precum şi alte persoane a căror prezenţă este considerată necesară de instanţă.

   (3) În cauzele privind infracţiunile prevăzute în prezenta lege, ascultarea minorului care nu a împlinit vârsta de 14 ani se face în prezenţa a cel puţin unuia dintre părinţi sau a altui reprezentant legal, fiind, totodată, obligatorie şi citarea unui psiholog, respectiv a unui reprezentant al Direcţiei generale de asistenţă socială şi protecţia copilului."


	16. La articolul 24, alineatele (2) şi (3) se modifică şi vor avea următorul cuprins:

   „(2) La desfăşurarea judecăţii în condiţiile alin.(1) pot asista părţile, reprezentanţii acestora, apărătorii, reprezentanţi ai  Inspectoratului General al Poliţiei Române specializaţi în prevenirea traficului de persoane, precum şi alte persoane a căror prezenţă este considerată necesară de instanţă.

Autor: deputat Gheorghe Gabor 
 (3) Nemodificat.
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	19. 
	Art. 26- (1) Persoanelor vătămate prin infracţiunile prevăzute în prezenta lege, precum şi altor victime ale acestor infracţiuni li se acordă o protecţie şi o asistenţă specială, fizică, juridică şi socială.

(2) Viaţa privată şi identitatea victimelor traficului de persoane sunt ocrotite prin prevederile prezentei legi.
(3) Victimele infracţiunilor prevăzute în prezenta lege au dreptul la recuperarea lor fizică, psihologică şi socială.
(4) Minorilor, victime ale infracţiunilor prevăzute în prezenta lege, li se acordă protecţie şi asistenţă specială, în raport cu vârsta lor.
(5) Femeilor, victime ale infracţiunilor prevăzute în prezenta lege, precum şi celor care sunt supuse unui risc ridicat de a deveni victime ale acestor infracţiuni li se acordă o protecţie şi o asistenţă socială specifică.
	15.
Articolul 26 va avea următorul cuprins:

„Art.26.-(1) Persoanelor vătămate prin infracţiunile prevăzute în prezenta lege, precum şi altor victime ale acestor infracţiuni li se acordă în mod special protecţie şi asistenţă fizică, psihologică, medicală, juridică şi socială.

(2) Victimele traficului de persoane, în condiţiile în care furnizează organelor de urmărire penală sau instanţei de judecată date şi informaţii cu caracter determinant pentru identificarea şi tragerea la răspundere penală a autorilor, pot fi incluse în Programul de protecţie a martorilor, potrivit legii.
(3) Viaţa privată şi identitatea victimelor traficului de persoane sunt ocrotite potrivit prezentei legi.

(4) Victimele infracţiunilor prevăzute în prezenta lege au dreptul la recuperarea lor fizică, psihologică şi socială.
(5) Minorilor, victime ale infracţiunilor prevăzute în prezenta lege, li se acordă protecţie şi asistenţă specială, în raport cu vârsta lor.
(6) Femeilor, victime ale infracţiunilor prevăzute în prezenta lege, precum şi celor care sunt supuse unui risc ridicat de a deveni victime ale acestor infracţiuni li se acordă o protecţie şi o asistenţă socială specifice."
	17. Nemodificat, devine pct. 17.
	

	20. 
	Art. 27- Ministerul de Interne asigură, la cerere, pe teritoriul României, protecţia fizică a victimelor traficului de persoane pe perioada procesului.

	16. Articolul 27 va avea următorul cuprins:

„Art.27.- (1) La cererea organelor judiciare, Ministerul Administraţiei şi Internelor asigură protecţia fizică pentru victimele traficului de persoane, precum şi pentru membrii grupurilor, fundaţiilor, asociaţiilor sau organizaţiilor neguvernamentale care desfăşoară activităţi de asistenţă a acestora, în condiţiile stabilite prin regulamentul de aplicare a prezentei legi.

(2) Agenţia Naţională împotriva Traficului de Persoane, în cooperare cu instituţiile interesate, precum şi cu organizaţii neguvernamentale, organizaţii internaţionale şi reprezentanţi ai societăţii civile angajaţi în protecţia şi asistarea victimelor traficului de persoane asigură acestora suportul psihologic şi asistenţa necesară integrării sociale.

(3) Agenţia Naţională împotriva Traficului de Persoane monitorizează asistenţa acordată victimei traficului de persoane şi susţine participarea acesteia la activitatea de urmărire penală şi judecată, desfăşurând activităţi destinate facilitării actului de justiţie."
	 18. Articolul 27 se modifică şi va avea următorul cuprins:

„Art.27.- (1) Nemodificat.

(2) Inspectoratul General al Poliţiei Române, în cooperare cu instituţiile interesate, precum şi cu organizaţii neguvernamentale, organizaţii internaţionale şi reprezentanţi ai societăţii civile angajaţi în protecţia şi asistarea victimelor traficului de persoane asigură acestora suportul psihologic şi asistenţa necesară integrării sociale.

Autor: Comisia juridică.
(3) Inspectoratul General al Poliţiei Române monitorizează asistenţa acordată victimei traficului de persoane şi susţine participarea acesteia la activitatea de urmărire penală şi judecată, desfăşurând activităţi destinate facilitării actului de justiţie."

Autor: Comisia juridică.

	Este necesară înlocuirea denumirii celor două instituţii ca urmare a reorganizării acestora prin OUG 20/2009.

Este necesară înlocuirea denumirii celor două instituţii ca urmare a reorganizării acestora prin OUG 20/2009.

	21. 
	
	17.
După articolul 27 se introduc două noi articole, art.271 şi 272, cu următorul cuprins:
  „Art.271.- Asistenţa medicală pentru victimele traficului de persoane se asigură în conformitate cu actele normative care reglementează materia asigurărilor sociale de sănătate.
	19. Devine pct.19.
„Art.271.- Nemodificat.
	

	22. 
	
	 Art.272.- (1) În vederea îmbunătăţirii accesului victimelor traficului de persoane la serviciile de asistentă şi protecţie, instituţiile şi organizaţiile neguvernamentale cu atribuţii în domeniu cooperează în vederea constituirii unui Mecanism naţional de identificare şi referire a victimelor traficului de persoane.

(2)  Mecanismul prevăzut la alin.(1) se aprobă prin ordin comun al ministrului administraţiei şi internelor, ministrului educaţiei, cercetării şi inovării, ministrului sănătăţii, ministrului muncii, familiei şi protecţiei sociale, secretarului de stat al Autorităţii Naţionale pentru Protecţia Drepturilor Copilului, ministrului afacerilor externe, procurorului general al Parchetului de pe lângă Înalta Curte de Casaţie şi Justiţie şi ministrului justiţiei şi libertăţilor cetăţeneşti şi are ca obiect stabilirea modalităţilor de identificare a victimelor traficului de persoane şi a procedurii de încredinţare a acestora către furnizorii de servicii de protecţie şi asistenţă.
(3)  Monitorizarea funcţionării Mecanismului naţional de identificare şi referire a victimelor traficului de persoane este asigurată de către Agenţia Naţională împotriva Traficului de Persoane."
	Art.272.- (1) În vederea îmbunătăţirii accesului victimelor traficului de persoane la serviciile de asistentă şi protecţie, instituţiile şi organizaţiile neguvernamentale cu atribuţii în domeniu cooperează în vederea aplicării Mecanismului naţional de identificare şi referire a victimelor traficului de persoane. 
Autor: deputat Gheorghe Gabor
(2) Nemodificat.
(3) Monitorizarea funcţionării Mecanismului naţional de identificare şi referire a victimelor traficului de persoane este asigurată de către Inspectoratul General al Poliţiei Române."
Autor: Comisia juridică.
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	23. 
	
	18.
La articolul 28 se introduce un nou alineat, alin. (2), cu următorul cuprins:

 „(2) În vederea repatrierii cetăţenilor români victime ale traficului de persoane, Ministerul Afacerilor Externe asigură transportul acestora."
	20. Nemodificat.
	

	24. 
	(3) Misiunile diplomatice şi oficiile consulare ale României în străinătate vor publica prin mijloace electronice proprii informaţii referitoare la legislaţia naţională şi a statului străin în domeniu, precum şi adresele centrelor de asistenţă şi protecţie a victimelor traficului de persoane sau asimilate acestora.
	19.
La articolul 30, alineatul (3) va avea următorul cuprins:

„(3) Misiunile diplomatice şi oficiile consulare ale României în străinătate publică, prin mijloace electronice proprii, informaţii referitoare la legislaţia naţională şi a statului străin în domeniu, datele de contact ale Agenţiei Naţionale împotriva Traficului de Persoane şi ale centrelor regionale ale acesteia."


	21. La articolul 30, alineatul (3) se modifică şi va avea următorul cuprins:

„(3) Misiunile diplomatice şi oficiile consulare ale României în străinătate publică, prin mijloace electronice proprii, informaţii referitoare la legislaţia naţională şi a statului străin în domeniu, datele de contact ale Inspectoratului General al Poliţiei Române, precum şi ale unităţilor teritoriale subordonate acestuia."

Autor: deputat Gheorghe Gabor 
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	25. 
	Art. 32- (1) Victimele traficului de persoane pot fi cazate, la cerere, temporar, în centre de asistenţă şi protecţie a victimelor traficului de persoane, înfiinţate prin prezenta lege, denumite în continuare centre, aflate în subordinea consiliilor judeţene Arad, Botoşani, Galaţi, Giurgiu, Iaşi, Ilfov, Mehedinţi, Satu Mare şi Timiş.

(2)Durata cazării este stabilită prin decizie a delegaţiei permanente judeţene şi nu poate depăşi 10 zile.


	20. Articolul 32 va avea următorul cuprins:

„Art.32.- (1) Victimele traficului de persoane pot fi cazate, la cerere, temporar, în centre de asistenţă şi protecţie a victimelor traficului de persoane, denumite în continuare centre sau în locuinţe protejate pentru victimele traficului de persoane, înfiinţate prin prezenta lege, denumite în continuare locuinţe protejate.
(2) Centrele funcţionează în subordinea consiliilor judeţene Arad, Botoşani, Giurgiu, Galaţi, Iaşi, Ilfov, Mehedinţi, Satu Mare şi Timiş.

(3) Locuinţa protejată reprezintă aşezământul social, fără personalitate juridică, dezvoltat pentru a asigura victimelor traficului de persoane găzduire de tip familial în sistem protejat şi asistenţă, în vederea reintegrării sociale a acestora.

(4) Locuinţele protejate sunt organizate şi funcţionează în subordinea direcţiilor generale de asistenţă socială şi protecţia copilului.

(5) Durata cazării în centre, respectiv în locuinţele protejate este stabilită prin hotărâre a consiliului judeţean, pentru cel mult 90 de zile.
	22. Nemodificat.
	

	
	(3) Durata cazării poate fi prelungită, la solicitarea organelor judiciare, cu cel mult până la 3 luni sau, după caz, pe perioada procesului penal.

(4) Centrele sunt amenajate şi dotate astfel încât să ofere condiţii civilizate de cazare şi igienă personală, hrană, asistenţă psihologică şi medicală.

	(6) Durata cazării în centre sau în locuinţele protejate poate fi prelungită, prin hotărâre a consiliului judeţean, la solicitarea organelor judiciare, cu cel mult 6 luni sau, după caz, până la finalizarea procesului penal.

(7) Centrele şi locuinţele protejate sunt amenajate şi dotate astfel încât să ofere condiţii civilizate de cazare şi igienă personală, hrană, asistenţă psihologică şi medicală.

(8) În cadrul direcţiilor generale de asistenţă socială şi protecţia copilului se înfiinţează servicii de asistenţă pentru victimele adulte ale traficului de persoane.

(9) Finanţarea cheltuielilor curente şi de capital pentru centrele prevăzute la alin.(2), precum şi pentru locuinţele protejate prevăzute la alin.(4) se realizează de la bugetele locale ale judeţelor pe a căror rază administrativ-teritorială funcţionează.

(10) Costurile referitoare la cazarea, asistenţa şi protecţia victimelor traficului de persoane, precum şi la transportul acestora între unităţile administrativ-teritoriale unde au fost identificate şi cele în care se află centrul sau locuinţa protejată unde urmează să fie cazate/asistate se suportă de la bugetul local al judeţului pe a cărui rază administrativ-teritorială funcţionează centrul sau locuinţa protejată.

(11) În funcţie de evoluţia fenomenului traficului de persoane în România, Consiliul General al Municipiului Bucureşti sau consiliile judeţene, altele decât cele prevăzute la alin.(2), pot înfiinţa centre în condiţiile alin.(7), (9) şi (10)."
	
	

	26. 
	Art. 34 - (1) Regulamentul de organizare şi funcţionare, precum şi structura organizatorică ale centrelor se aprobă de ministrul administraţiei publice, cu avizul ministrului de interne.

	 21.
La articolul 34, alineatul (1) va avea următorul cuprins:

 ,,Art.34.-(1) Regulamentele de organizare şi funcţionare ale centrelor şi locuinţelor protejate, precum şi structura organizatorică a acestora se aprobă de consiliul judeţean, sau, după caz, de Consiliul General al Municipiului Bucureşti, cu consultarea preşedintelui Agenţiei Naţionale Împotriva Traficului de Persoane."

	23.
La articolul 34, alineatul (1) se modifică şi va avea următorul cuprins:

„Art.34.-(1) Regulamentele de organizare şi funcţionare ale centrelor şi locuinţelor protejate, precum şi structura organizatorică a acestora se aprobă de consiliul judeţean, sau, după caz, de Consiliul General al Municipiului Bucureşti, cu consultarea inspectorului general al  Inspectoratului General al Poliţiei Române."

Autor: deputat Gheorghe Gabor 
	Este necesară înlocuirea denumirii celor două instituţii ca urmare a reorganizării acestora prin OUG 20/2009.

	27. 
	(3) Cheltuielile curente şi de capital ale centrelor se acoperă din bugetele consiliilor judeţene, prevăzute la art.32 alin. (1).
	22. La articolul 34, alineatul (3) se abrogă.


	24. Nemodificat.
	

	28. 
	Art. 35.- (1) Agenţiile judeţene de ocupare a forţei de muncă din judeţele în care se înfiinţează şi funcţionează centrele organizează, dacă este posibil, programe speciale de scurtă durată pentru iniţierea sau formarea profesională a victimelor cazate.
(2) De asemenea, agenţiile menţionate la alin. (1) asigură, cu prioritate, victimelor traficului de persoane servicii de consiliere şi mediere a muncii, în vederea identificării unui loc de muncă.

	23. Articolul 35 va avea următorul cuprins:

„Art.35.-(1) Agenţiile judeţene pentru ocuparea forţei de muncă organizează gratuit, în condiţiile legii, programe speciale de scurtă durată pentru formarea profesională a victimelor cazate.

(2) De asemenea, agenţiile prevăzute la alin.(1) asigură gratuit, cu prioritate, victimelor traficului de persoane servicii de consiliere şi mediere a muncii, în vederea identificării unui loc de muncă.

(3) Persoanele cu risc ridicat de a fi traficate şi victimele traficului de persoane, care au dreptul de a munci în România, beneficiază gratuit, cu prioritate, de serviciile oferite de agenţiile pentru ocuparea forţei de muncă judeţene, respectiv a municipiului Bucureşti, potrivit normelor legale privind sistemul asigurărilor de şomaj şi a stimulării ocupării forţei de muncă."
	25. Nemodificat.
	

	29. 
	Art. 38 (1) Străinii victime ale traficului de persoane pot fi cazaţi în centrele special amenajate potrivit Ordonanţei de urgenţă a Guvernului nr. 194/2002 privind regimul străinilor în România, republicată, cu modificările şi completările ulterioare, fără a mai fi necesară luarea în custodie publică a acestora. În acest scop, administraţia centrelor amenajează spaţii speciale, separate de cele destinate cazării străinilor luaţi în custodie publică.

(2) Străinii victime ale traficului de persoane, solicitanţi ai unei forme de protecţie în România, pot fi cazaţi în centrele special amenajate potrivit Ordonanţei Guvernului nr. 102/2000 privind statutul şi regimul refugiaţilor în România, republicată.
(3) Cazarea persoanelor prevăzute la alin. (1) se aprobă de şeful Autorităţii pentru străini, la solicitarea scrisă a autorităţilor competente.

(4) Victimele traficului de persoane sunt informate în locurile de cazare, într-o limbă pe care o înţeleg, cu privire la procedurile judiciare şi administrative aplicate.

(5) Persoanele prevăzute la alin. (1) şi (2) pot beneficia de consiliere psihică şi psihologică, într-o limbă pe care o înţeleg, precum şi de asistenţă medicală şi socială.

(6) Asistenţa medicală, medicamentele şi hrana persoanelor prevăzute la alin. (1) se asigură potrivit normelor legale aplicabile străinilor luaţi în custodie publică.
	    24. Articolul 38 va avea următorul cuprins:

„Art.38.-(1) Străinii victime ale traficului de persoane pot fi cazaţi în centrele special amenajate potrivit Ordonanţei de urgenţă a Guvernului nr. 194/2002 privind regimul străinilor în România, republicată, fără a mai fi necesară luarea în custodie publică a acestora. În acest scop, administraţia centrelor amenajează spaţii speciale, separate de cele destinate cazării străinilor luaţi în custodie publică.

(2) Străinii victime ale traficului de persoane, solicitanţi ai unei forme de protecţie în România, pot fi cazaţi în centrele special amenajate potrivit Legii nr. 122/2006 privind azilul în România, cu modificările şi completările ulterioare.

(3) Cazarea persoanelor prevăzute la alin.(1) se aprobă de directorul general al Oficiului Român pentru Imigrări, la solicitarea scrisă a autorităţilor competente.

(4) Străinii victime ale traficului de persoane sunt informaţi în locurile de cazare, într-o limbă pe care o înţeleg, cu privire la procedurile judiciare şi administrative aplicate şi pot beneficia de consiliere psihologică, de asistenţă medicală şi socială, precum şi de medicamente şi hrană în aceleaşi condiţii cu victimele cetăţeni români."


	26. Nemodificat, devine pct. 26.
	

	30. 
	
	25. După articolul 38 se introduce un nou articol, art.381, cu următorul cuprins:

  „Art.381.- Prevederile referitoare la victimele traficului de persoane cetăţeni români se aplică şi victimelor traficului de persoane cetăţeni ai unui stat membru al Uniunii Europene sau al Spaţiului Economic European."
	27. Nemodificat.
	

	31. 
	Art. 39- În cazul în care străinii, victime ale traficului de persoane, nu posedă nici un document de identitate sau acesta a fost pierdut, furat ori distrus, li se facilitează de către Direcţia relaţii consulare din cadrul Ministerului Afacerilor Externe sau de către organele competente ale Ministerului Administraţiei Publice eliberarea unui nou paşaport sau titlu de călătorie, după caz.

	26.
Articolul 39 va avea următorul cuprins:

   „Art.39.- În cazul în care străinii, victime ale traficului de persoane, nu posedă niciun document de identitate sau acesta a fost pierdut, furat ori distrus, Ministerul Administraţiei şi Internelor poate solicita ambasadelor acreditate în România eliberarea unui nou paşaport sau titlu de călătorie, după caz, pentru aceştia, cu excepţia cazului solicitanţilor de azil sau al beneficiarilor de protecţie în România."
	28. Nemodificat.
	

	32. 
	Art. 391 - (1) Străinii cu privire la care există motive serioase să se considere că sunt victime ale traficului de fiinţe umane beneficiază de o perioadă de recuperare şi reflecţie de până la 90 de zile, pentru a se reface, a ieşi de sub influenţa făptuitorilor şi a lua o decizie în cunoştinţă de cauză privind cooperarea cu autorităţile competente, timp în care li se acordă de către Autoritatea pentru străini, la solicitarea procurorului sau a instanţei, tolerarea rămânerii pe teritoriul României. În perioada de recuperare şi reflecţie străinii beneficiază de drepturile prevăzute la art. 38.
	27.
La articolul 391, alineatul (1) va avea următorul cuprins:

  „Art.391.- (1) Străinii cu privire la care există motive serioase să se considere că sunt victime ale traficului de persoane beneficiază de o perioadă de recuperare şi reflecţie de până la 90 de zile, pentru a se reface, a ieşi de sub influenţa făptuitorilor şi a lua o decizie în cunoştinţă de cauză privind cooperarea cu autorităţile competente, timp în care li se acordă de către Oficiul Român pentru Imigrări, la solicitarea procurorului sau a instanţei, tolerarea rămânerii pe teritoriul României. În perioada de recuperare şi reflecţie, străinii beneficiază de drepturile prevăzute la art.38."

	29. Nemodificat.
	

	33. 
	
	28.
 La articolul 391, după alineatul (2) se introduce un nou alineat, alin.(3), cu următorul cuprins:

„(3) Perioada de reflecţie încetează în oricare din următoarele cazuri:

a)
 se  constată că victimele traficului  de persoane restabilesc, din proprie iniţiativă, contactul cu infractorii;

b) există un pericol pentru ordinea publică şi securitatea naţională;

c) statutul de victimă a fost invocat în mod nejustificat."


	30. Nemodificat.
	

	34. 
	
	29.
După articolul 391 se introduce un nou articol, art.392, cu următorul cuprins:

„Art.392.- (1) Cetăţenii români cu privire la care există motive temeinice să se considere că sunt victime ale traficului de persoane beneficiază de o perioadă de recuperare şi reflecţie de până la 90 de zile pentru a li se permite să se recupereze, să evite influenţa traficanţilor şi/sau să ia o decizie în cunoştinţă de cauză privind cooperarea cu autorităţile competente.

(2) În perioada de recuperare şi reflecţie, cetăţenii români beneficiază de consiliere psihologică, de asistenţă medicală şi socială, de medicamente şi hrană, precum şi de cazare, la cerere, în centrele sau locuinţele protejate şi sunt informaţi cu privire la
procedurile judiciare şi administrative aplicabile.
	31.
După articolul 391 se introduce un nou articol, art.392, cu următorul cuprins:

Art.392.- (1) Cetăţenii români cu privire la care există motive temeinice să se considere că sunt victime ale traficului de persoane beneficiază de o perioadă de recuperare şi reflecţie de până la 90 de zile fie pentru a li se permite să se recupereze, fie pentru a evita influenţa traficanţilor, fie pentru a lua o decizie în cunoştinţă de cauză privind cooperarea cu autorităţile competente.

Autor: deputat Bogdan Ciucă.

(2)  Nemodificat.
	

	
	
	(3)
Perioada de reflecţie încetează în oricare din următoarele cazuri:

a) se constată că victimele traficului de persoane restabilesc, din proprie iniţiativă, contactul cu infractorii;

b)există un pericol pentru ordinea publică şi securitatea naţională;

c) statutul de victimă a fost invocat în mod nejustificat."
	(3) Nemodificat.
	

	35. 
	Art. 41- 123/2001De asemenea, minorilor care însoţesc victimele traficului de persoane sau care sunt ei înşişi victime li se aplică, în mod corespunzător, prevederile referitoare la minori din Legea nr. .
	30.
Articolul 41 va avea următorul cuprins:

„Art.41.- Minorilor cetăţeni străini care însoţesc victimele traficului de persoane sau care sunt ei înşişi victime li se aplică, în mod corespunzător, prevederile referitoare la regimul străinilor în România."
	32. Nemodificat.
	

	36. 
	Art. 43- Victimele infracţiunilor prevăzute în prezenta lege au dreptul să primească informaţii cu privire la procedurile judiciare şi administrative aplicabile.
	31. Articolul 43 va avea următorul cuprins:

 „Art.43.- Victimele infracţiunilor prevăzute în prezenta lege sunt informate cu privire la procedurile judiciare şi administrative aplicabile."


	33. Nemodificat.
	

	37. 
	Art. 44- Persoanele prevăzute la art. 43 au dreptul să primească asistenţă juridică obligatorie pentru a putea să îşi exercite drepturile în cadrul procedurilor penale prevăzute de lege, în toate fazele procesului penal, şi să îşi susţină cererile şi pretenţiile civile faţă de persoanele care au săvârşit infracţiunile prevăzute de prezenta lege, în care ele sunt implicate.

	 32. Articolul 44 va avea următorul cuprins:
„Art.44.-(1) Persoanelor prevăzute la art.43 li se asigură asistenţă juridică obligatorie pentru a putea să îşi exercite drepturile în cadrul procedurilor penale prevăzute de lege, în toate fazele procesului penal, şi să îşi susţină cererile şi pretenţiile civile faţă de persoanele care au săvârşit infracţiunile prevăzute de prezenta lege, în care ele sunt implicate.

(2) Prevederile Capitolului IV din Legea nr.211/2004 privind unele măsuri pentru asigurarea protecţiei victimelor infracţiunilor, cu modificările şi completările ulterioare, referitor la asistenţa juridică gratuită a victimelor unor infracţiuni se aplică în mod corespunzător şi victimelor traficului de persoane."
	34. Nemodificat.
	

	38. 
	
	 Art. II.- Se autorizează Ministerul Finanţelor Publice să suplimenteze bugetele locale ale judeţelor cu sumele necesare aplicării prezentei legi, la solicitarea ordonatorilor principali de credite ai bugetelor locale.
	
	

	39. 
	
	Art. III.- Legea nr.678/2001 privind prevenirea şi combaterea traficului de persoane, publicată în Monitorul Oficial al României, Partea I, nr.783 din 11 decembrie 2001, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

